איי ליין

איי ליין (באנגלית: Line Islands) היא קבוצת אטולים ואיי אלמוגים המצוייה באוקיינוס השקט, דרומית להוואי. האיים מהווים חלק מקיריבטי ומארצות הברית (8 שייכים לקיריבטי; 3 – לארצות הברית), ומצויים באותו אזור זמן כמו הוואי: UTC + 14, אולם למעשה יום אחד לפני הוואי, ו-25 שעות לפני יתר איי אוקיאניה, בשל היותם מעבר לקו התאריך הבינלאומי. שטחם הכולל של איי ליין 514.74 קמ"ר. השטח הכולל של הלאגונות 538 קמ"ר. איי ליין הצפוניים איי ליין הצפוניים מצויים בין קו המשווה לבין קו רוחב 6° צפון, בקרבת קו אורך 160° מערב. חלק מהאיים בשליטת קיריבטי וחלק בשליטת ארצות הברית. קיריטימטי (האי כריסטמס) הוא הגדול באיי ליין מבחינת שטחו והאטול הגדול בעולם. מרבית הלגונה של האטול יבשה. האי התגלה על ידי מגלה הארצות האירופי ג'יימס קוק ביום חג המולד בשנת 1777. מספר התושבים באיים עלה בהדרגה מ-300 תושבים בשנת 1900 לכ-5,300 תושבים בשנת 2000 ולכ-8,800 תושבים בשנת 2005, מהם 5,100 חיים על קיריטימטי, 2,500 על טבואאראן, ו-1,150 על טריינה. איי ליין המרכזיים כל איי ליין המרכזיים אינם מיושבים. איי ליין הדרומיים כל איי ליין הדרומיים אינם מיושבים. קישורים חיצוניים איי ליין, באתר אנציקלופדיה בריטניקה (באנגלית) הערות שוליים